
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 118
                                                               din 31 mai 2018
         privind desfășurarea evenimentului cultural - lansare de carte - organizat de către scriitoarea Ioana 
         Heidel și punerea la dispoziție, cu titlu gratuit, a Sălii Festive a primăriei, pentru desfășurarea evenimentului cultural
            Consiliul Local al Municipiului Sighişoara, întrunit în ședință ordinară, 

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10.665/VII/17.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
  Având în vedere cererea scriitoarei Ioana Heidel, înregistrată la Municipiul Sighişoara cu numărul 6.187/06.03.2018, prin care solicită sprijin logistic, pentru desfășurarea evenimentului cultural - lansare de carte -, ce urmează a fi organizat în data de 31 august 2018, începând cu ora 16,00, constând în punerea la dispoziție, cu titlu gratuit, a Sălii Festive a primăriei, pe perioada desfășurării evenimentului cultural, organizat de către scriitoarea Ioana Heidel;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora, consiliile locale și consiliile județene pot da în folosinţă gratuită, pe termen limitat, bunuri mobile și bunuri imobile proprietate publică sau privată locală ori județeană, după caz, persoanelor juridice fără scop lucrativ care desfăşoară o activitate de binefacere sau de utilitate publică ori serviciilor publice;

Luând în considerare şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Văzând Raportul de specialitate cu nr. 10.617/VII/16.04.2018 al Biroului Logistic, Aprovizionare Tehnico - Materială și Administrativ, prin care se propune și se justifică oportunitatea desfășurării evenimentului cultural - lansare de carte - și punerea la dispoziție, cu titlu gratuit, a Sălii Festive a Primăriei, pe perioada desfășurării acestuia, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,




                     H O T Ă R Ă Ş T E:
Art. 1. Se aprobă desfășurarea unui eveniment cultural organizat de către scriitoarea Ioana Heidel,  în data de 31 august 2018.
Art. 2. Se aprobă punerea la dispoziție, cu titlu gratuit, a Salii Festive a primăriei, către scriitoarea Ioana Heidel,  pe perioada desfăşurării evenimentului cultural din data de 31 august 2018, începând cu ora 16,00.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Logistic, Aprovizionare Tehnico-Materială și Administrativ, Serviciul Public Poliția Locală din cadrul Municipiului Sighișoara şi scriitoarea Ioana Heidel.

Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Biroul Logistic, Aprovizionare Tehnico - Materială și Administrativ;

  1 ex. Direcția Relații Publice și Comunicare;
  1 ex. Serviciul Public Poliția Locală Sighișoara;
  1 ex. doamna Ioana Heidel.

11 ex.

B.A. 

